Aguhon (sa pagguhit)

Ang aguhon o kumpas ay isang kasangkapan o instrumentong panligid na ginagamit sa pagguhit ng mga bilog o mga kalahating bilog (arko), katulad ng sa arkitektura o pagpipinta.  Mayroong mekanikal na aguhon, pangkaraniwang aguhon o normal na kumpas, at panghating aguhon.  May mekanikal na lapis ang aguhong mekanikal, habang mayroon namang kabitan o ipitan ng lapis o bala ng lapis ang karaniwang aguhon na mababago o maiaakma ang haba.  Samantala, may dalawa namang matutulis na dulo ang pandrowing din na panghating kumpas na ginagamit sa pagtatanda o pagmamarka ng mga layo at haba, habang gumagamit ng mga teorema ng heometriya.

 Sanggunian 

Kategorya:Arkitektura
Kategorya:Sining
Kategorya:Heometriya
Kategorya:Gamit